CELEX: C2005/205/30
Language: sk
Date: 2005-08-20 00:00:00
Title: Rozsudok Súdu prvého stupňa z 15. júna 2005 vo veci T-171/02, Regione autonoma della Sardegna proti Komisii Európskych spoločenstiev (Štátne pomoci — Schéma pomocí na reštrukturalizáciu malých poľnohospodárskych podnikov — Pomoci ovplyvňujúce obchod medzi členskými štátmi a narúšajúce alebo spôsobilé narušiť hospodársku súťaž — Hlavné zásady pre štátnu pomoc na záchranu a reštrukturalizáciu podnikov v ťažkostiach — Podmienečné rozhodnutie — Lehoty použiteľné v konaní o preskúmaní štátnej pomoci — Ochrana legitímnej dôvery — Odôvodnenie — Vedľajšie účastníctvo — Návrhy, žalobné dôvody a tvrdenia vedľajšieho účastníka)

20.8.2005   
            
            
               SK
            
            
               Úradný vestník Európskej únie
            
            
               C 205/17
            
         
      ROZSUDOK SÚDU PRVÉHO STUPŇA
   
   z 15. júna 2005
   vo veci T-171/02, Regione autonoma della Sardegna proti Komisii Európskych spoločenstiev (1)
   
   (Štátne pomoci - Schéma pomocí na reštrukturalizáciu malých poľnohospodárskych podnikov - Pomoci ovplyvňujúce obchod medzi členskými štátmi a narúšajúce alebo spôsobilé narušiť hospodársku súťaž - Hlavné zásady pre štátnu pomoc na záchranu a reštrukturalizáciu podnikov v ťažkostiach - Podmienečné rozhodnutie - Lehoty použiteľné v konaní o preskúmaní štátnej pomoci - Ochrana legitímnej dôvery - Odôvodnenie - Vedľajšie účastníctvo - Návrhy, žalobné dôvody a tvrdenia vedľajšieho účastníka)
   (2005/C 205/30)
   Jazyk konania: taliančina
   Vo veci T-171/02, Regione autonoma della Sardegna, v zastúpení: G. Aiello a G. Albenzio, avvocati dello Stato, ktorí si zvolili adresu na doručovanie v Luxemburgu, ktorého v konaní podporujú: Confederazione italiana agricoltori della Sardegna, Federazione regionale coltivatori diretti della Sardegna, Federazione regionale degli agricoltori della Sardegna, so sídlom v Cagliari (Taliansko), v zastúpení: F. Ciulli a G. Dore, advokáti, proti Komisii Európskych spoločenstiev (splnomocnený zástupca: V. Di Bucci, ktorý si zvolil adresu na doručovanie v Luxemburgu), ktorej predmetom je návrh na zrušenie rozhodnutia Komisie 2002/229/ES z 13. novembra 2001 o schéme pomoci, ktorú Regione Sardegna (Taliansko) zamýšľa vykonať na reštrukturalizáciu podnikov v ťažkostiach v oblasti chránených poľnohospodárskych kultúr (Ú. v. ES L 77, s. 29), Súd prvého stupňa (štvrtá rozšírená komora), v zložení: predseda komory H. Legal, sudcovia V. Tiili, A. W. H. Meij, M. Vilaras a N. J. Forwood, tajomník: J. Palacio González, hlavný referent, vyhlásil 15. júna 2005 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Regione autonoma della Sardegna je povinný nahradiť trovy konania, s výnimkou trov konania uvedených v bode 3 ďalej.
            
         
               3)
            
            
               Confederazione italiana agricoltori della Sardegna, Federazione regionale coltivatori diretti della Sardegna a Federazione regionale degli agricoltori della Sardegna znášajú vlastné trovy konania, ako aj trovy konania, ktoré vznikli Komisii z dôvodu ich vedľajšej účasti.
            
         
      (1)  Ú. v. ES C 191, 10.8.2002.